VINUM VINORUM SLOVACIAE 2023

Je to už viac ako šesť rokov, keď sa zrodila v mojej hlave myšlienka vytvoriť taký model súťaže, kde o víťazoch súťaže nebudú rozhodovať udelené body, tak ako je to vo všetkých známych súťažiach doma či vo svete. Bodovacie systémy, akékoľvek, totiž neodstránia najväčší problém, a to je ľudský faktor v podobe subjektivity hodnotenia. Aj pri bodovaní je základom porovnávanie, ale sled vín neumožňuje vrátiť sa k hodnoteniu už ochutnaných vín a pamätať si jemné rozdiely v ponúkaných vínach je v zásade nemožné. Ale keď sa porovnávajú len dve vína, situácia je odrazu veľmi jednoduchá. A je úplne jedno, či konkrétny súboj je na začiatku hodnotenia alebo na konci. Samozrejme postupným vyradzovaním vín sa stáva rozhodovanie v ďalších kolách ťažšie, ale stále je to voľba medzi dvomi vínami. Keď som predostrel tento model súťaže Prof. Malíkovi, ktorý stojí už takmer 30 rokov aj pri Medzinárodnej prehliadke vín Muvina Prešov, neváhal ani sekundu. Zrodila sa súťaž, ktorá je logickým vyvrcholením vinárskeho roku. Je náročná na organizáciu, ale výsledky hovoria sami za seba. Už v prvom ročníku sa zrodili obrovské prekvapenia, keď veľkí favoriti boli v priamom súboji porazení často na nulu. V tejto súťaži je možné zvíťaziť len a len tým, že konkrétne víno presvedčí svojou komplexnosťou, harmóniou a výnimočnosťou.

Po úspešných piatich ročníkoch majstrovskej súťaže Vinum Vinorum Slovaciae sa 7. decembra 2023 uskutočnilo šieste súťažné zápolenie, opäť pod záštitou Primátora mesta Prešov, Ing. Františka Oľhu. S minimálnymi úpravami štatútu zasadli dopoludnia štyri odborné medzinárodné komisie, aby hľadali tie najlepšie slovenské ikony spomedzi prihlásených vín systémom vyraďovacích duelov. Porota vyberala v jednotlivých kolách tie lepšie, komplexnejšie, výraznejšie vína v šiestich kategóriách – vína biele suché a polosuché, biele polosladké, ružové, červené, šumivé vína a napokon prírodne sladké vína bez rozdielu farby.

Pred samotným hodnotením duelov sa uskutočnilo losovanie vín podľa tenisového modelu. Na základe údajov v prihláške sa vína zoradili do rebríčka v každej kategórii podľa úspešnosti v štandardných domácich či zahraničných súťažiach. Tie najlepšie vína boli do rebríčka nasadené, voľné miesta sa doplnili losovaním z ostatných vín v každej kategórii. Tento rok sme do súťaže zaregistrovalo 102 vín zo všetkých kútov Slovenska.

Voľba tých najlepších, medailových vín, prebehla opäť verejne. Po obedňajšej pauze a krátkom odpočinku porotcov sa začal slávnostný večer v hlavnej sále PKO v Prešove. Pred zrakmi verejnosti, za účasti hostí a sponzorov, zasadli za hodnotiaci stôl predsedovia komisií, ktorých doplnil poľský zástupca do kompletnej zostavy. V živom vysielaní po hodine a pol sme mohli odhaliť všetkých finalistov, ktorí obsadili prvé štyri miesta. A opäť prišli aj veľké prekvapenia, lebo na samotný vrchol sa dostali aj vína, ktoré nepatrili k „favoritom“.

Ostáva už len odovzdať úspešným vínam diplomy, ako aj zlaté, strieborné a bronzové medaily. Sú to výnimočné trofeje, ktorými sa môže pochváliť málo vín. Verím, že v ďalšom ročníku sa do súťaže prihlási ešte viac malých, rodinných vinárstiev, kde sa rodia skvelé vína.

Ing. Dušan Hažír

Riaditeľ súťaže

Zloženie hodnotiacich komisií pod vedením Prof. Fedora Malíka

Komisia 1. Komisia 2.

Richard Polkoráb - Slovensko Radomil Baloun – Česká rep.

Pavol Michálek - Slovensko Katarína Ďurčanská - Slovensko

Radoslaw Froń - Poľsko Edyta Ziombrowska - Poľsko

Ivana Šaturová - Slovensko Martin Podžuban - Slovensko

Miklós Mihalovits - Maďarsko Róbert Trnovec - Slovensko

Komisia 3. Komisia 4.

Alžbeta Zlatnická - Slovensko Zuzana Čorbová - Slovensko

Basia Lejkowska Poľsko Ľubomír Jelemenský - Slovensko

Marián Boršoš - Slovensko Gyorgy Toth - Maďarsko

Juraj Mičko - Slovensko Tibor Dovičin - Slovensko

Viktor Murín - Slovensko Roman Mysliwiec - Poľsko

VINUM VINORUM SLOVACIAE 2023

Majstrovstvá SR – výsledky

1. Kategória bielych suchých a polosuchých vín

1. miesto Műller Thurgau DSC 2021, Villa Vino Rača, a.s.
2. miesto Rulandské biele VZH 2021, Movino, s.r.o., Veľký Krtíš
3. miesto Rulandské niele NZ 2021, Villa Vino Rača, a.s.
4. miesto Rizling rýnsky DSC 2022, Zámocké vinárstvo Pezinok

2. Kategória bielych polosladkých vín

1. miesto Iršai Oliver DSC 2021, Villa Vino Rača, a.s.

2. miesto Solaris BV 2022, Ľubomír Jelemenský Modra

3. miesto Rizling rýnsky DSC 2021, Karpatská Perla, s.r.o. Šenkvice

4. miesto Tramín červený VZH 2021, Golguz Hlohovec

3. Kategória šumivých vín

1. miesto Modrange brut nature „7“, Fedor Malík Modra

2. miesto Corpus brut 2019, Zámocké vinárstvo Pezinok

3. miesto L´Original brut, Hubert Sereď

4. miesto Johann extra dry, Hubert Sereď

4. Kategória ružových vín

1. miesto Dunaj rosé DSC 2022, PD Čachtice

2. miesto Frankovka modrá rosé 2022, Villa Vino Rača, a.s.

3. miesto Dunaj rosé DSC 2022, Pivnica Orechová

4. miesto Pinot noir rosé 2022, Mea Grati, a.s. Ladmovce

5. Kategória červených vín

1. miesto Frankovka modrá VZH 2019, Villa Vino Rača, a.s.

2. miesto Dunaj Premium DSC 2020, PD Čachtice

3. miesto Cabernet Sauvignon barrique 2018, Chateau Belá

4. miesto Zweigeltrebe DSC 2022, Vitis Pezinok, a.s.

6. Kategória prírodne sladkých vín

1. miesto Tokaj cuvée slámové 2021, Ostrožovič, s.r.o. Veľká Tŕňa

2. miesto Furmint CV 2015, Tokaj&Co, Malá Tŕňa

3. miesto Rizling vlašský CV 2022, Zámocké vinárstvo Pezinok

4. miesto Muscaris BV 2022, Ľubomír Jelemenský Modra